**2023 majandustegevuse kokkuvõte II kvartal**

Meremuuseumi missioon on tõsta inimeste teadmisi Eestist kui mereriigist ning kasvatada ühiskonnas austust ja armastust merelise pärandi vastu.

Alates 1981. aastast asub muuseumi põhiekspositsioon ligi 500-aastase ajalooga suurtükitornis Paks Margareeta.

|  |  |  |
| --- | --- | --- |
|  | **Külastajate arv** | |
|  | **2023** | **2022** |
| **Lennusadam** | 49 962 | 47 730 |
| **Paks Margareeta** | 15 817 | 16 589 |
| **Kokku** | **64 319** | **65 779** |

Regulaarselt toimuvate teemanäitustena tuuakse publikuni nii kohalike uurimisprojektide tulemusi kui ka rahvusvahelisi külalisnäituseid. Lennusadama välialal on laste mänguväljak ja tegutseb sadam, kus asuvad sajandivanune aurik-jäämurdja Suur Tõll ning teised külastatavad muuseumilaevad.

**II kvartalil** avati Nargen Nord projekti raames Naissaarel fotonäitus saare militaarsest minevikust. Paksus Margareetas avati tšehhi polaaruurijale pühendatud näitus. Lootsi tn leitud vraki konserveerimine on täies hoos selleks ettenähtud hallis, mis asub Lennusadamas. 02.juunil korraldas Eesti Meremuuseum rahvusvahelise seminari, mille fookus oli suunatud meremiinide kasutamisele Läänemere regioonis 20.sajandil.

Lisaks anti välja parima merendusajaloo alase lõputöö preemia. Konkurss propageerib merendusajaloo uurimist ühiskonnas. 5.juunil heisati Lennusadama jahisadamas taas sinilipp.